EMV on turniiridest osavõtu mõttes minu jaoks nüüd läbi, sest selle freerollile kvalifitseerumise magasin üsna teadlikult maha - polnud lihtsalt aega.  Küll olen ma pühapäeval siiski PlayMakersisse tulemas, sest teeme järjekordselt koos 'vsiu'-ga (ja ilmselt veel kellegagi) PokerNewsile otseülekannet. See ülekannete tegemine on  omamoodi vahva asi ja annab tegevust ka siis, kui ise turniirilt välja kukud, s.t. on ikkagi veel midagi, mille tõttu saad võistlusest täiel määral osa võtta. Loodan, et see teadmine ei seganud mul alateadlikult mängus püsimisele ja hea pokkeri mängimisele keskendumist.  Ja tegelikult on ka see väga lahe, et minu fotoharrastusest on nende ülekannete tegemisel ikka päris korralik abi, kuna vähemalt minu arvates jääks asi ilma piltideta suhteliselt halliks. Siinkohal teadaanne neile, kes on mult pilte  küsinud, et Klamber lubas need kuhugi netti üles riputada, kus huvilised saaks siis kõiki korraga uudistada, aga ta ei saa seda niipea teha, sest ma pole veel jaksanud neid kokku koguda ning talle toimetada. Mõned ilusamad/enda jaoks huvitavamad ma panen üles ka enda Facebooki, et kes seal mu sõber, siis teab. Ühtlasi palun minu tehtud EMV piltide kasutamisel (näiteks oma blogis) viidata PokerNewsile+minule, sest kõik need pildid (välja arvatud Galaõhtu) on tehtud PokerNews'i palvel PokerNewsi live-ülekandeks.  Isikliku tulemustega meistrivõistlustel ma muidugi rahul ei ole (vaid 1 cash: Naisteturniiri 4.koht), kuid mängulises mõttes endale ühelgi muul turniiril peale HU väga suuri etteheiteid teha ei oska. HU-ga läks lihtsalt sedamoodi, et kui oled aastaid mänginud minimaalselt 6-inimese lauas ning haruharva turniiril esikahe hulka jõudes HU-d proovinud, siis peaksid enne sellisele turniirile minekut kasvõi natukene üksühele mängu harjutama, sest ma olin hädas isegi algkäte leidmisega ning kindlasti liiga  tagasihoidlik peale floppi ning turni. Samas otsustavas jaotuses tõmbas vastane mu paari vastu lihtsalt masti kokku, mistõttu võin vabalt ka õnne-elementi süüdistada  .  Uhke olen oma abikaasa üle, sest rahvaturniirilt meistritiitel, H.O.R.S.E. rahakoht ning FUN-turniiri võit on minu arvates ühe pokkerifestivali kohta ikka väga kõva sõna! Henri üle on väga hea meel: ta eelmine pokkeriaasta oli suhteliselt kahvatu ning selline jump-start nii tšempionide turniiri  võitmise kui ME tiitli näol on teenitud ning vägev algus, mis sellele väga heale mängijale kindlasti selleks aastaks kõvasti enesekindlust ning mängurõõmu lisab.  Tegelikult ei saadud sel aastal minu arvates ühtki tiitlit laus(algaja)õnnega, vaid kõik esikohad tulid teenitult ning head ning loovat mängu näidanud mängijatele. Olen väga rahul, et tiitli said Tunnet Taimla ja Tuuli Vahtra, kes mõlemad tunnustatud muudeski mõttemängudes ja lauas head analüüsivat ning keskendunud mängu näitasid. Meelis  Ahman, Paavo Korkka, Veljo Raun ning ka enamus Estonian Sharks meeskonnast - kõik juba varasemast tuntud tegijad (Veljo küll minu jaoks seni vaid foorumipostituste kaudu).  Ja üks asi veel - ma tõdesin taaskord, et mõni mees võib paraku oma võimalused ise ära rikkuda. Oli ükskuid mängijaid, kes ei osanud nimelt piiri pidada alkoholiga ja kaotasid sellega seoses mängu suuna ning suure osa analüüsivõimest. Kui mängida sõpradega koduturniiri või veeta klubiõhtut, siis käivad pokkeriga õlu ning saun ilusti  kokku küll, aga paraku meistritiitlit päris jommis peaga ikka ei võta! Ja nii ongi hea...